b'\n_START_ARTICLE_\nMontemsaf\n_START_SECTION_\nDokazi\n_START_PARAGRAPH_\nMontemsaf je potrjen na popisanem bloku v Gebeleinu in rezilu bronaste sekire neznanega izvora, na kateri je napis \xc2\xbbDobri bog D\xc5\xbeedankhre, ve\xc4\x8dno \xc5\xbeivljenje\xc2\xab. Sekira je zdaj v Britanskem muzeju. Dokazan je tudi na dveh pe\xc4\x8datih tudi neznanega porekla. Eden od njiju je v Britanskem muzeju  (BM EA 40687), drugi pa v Petriejevem muzeju (UC 11225).  Na ohranjenih fragmentih Torinskega seznama  kraljev  Montemsafovega imena ni. Zaradi praznine so na seznamu razen njegovega izgubljena  imena \xc5\xa1e \xc5\xa1tirih faraonov s konca \xc5\xa0estnajste dinastije. Zaradi tega se tudi ne da dolo\xc4\x8diti natan\xc4\x8dnega kronolo\xc5\xa1kega polo\xc5\xbeaja in dol\xc5\xbeine njegove vladavine.\n_START_SECTION_\nKronolo\xc5\xa1ki polo\xc5\xbeaj\n_START_PARAGRAPH_\nPo novi ureditvi faraonov drugega vmesnega obdobja in Kimu Ryholtu je bil Montemfsaf naslednik Dedumoza II. in predhodnik Mentuhotepa VI. Vladal je v pozni \xc5\xa0estnajsti dinastiji, morda okoli leta 1590 pr. n. \xc5\xa1t. Argumenti, ki podpirajo njegov kronolo\xc5\xa1ki polo\xc5\xbeaj, so (1) njegov priimek \xe1\xb8\x8ed-X-R\xcb\x81, ki je enak priimku Dedumoza I. in Dedumoza II., (2) arheolo\xc5\xa1ke najdbe v Tebah in ju\xc5\xbeno od njih in (3) slog rezila sekire, ki se lahko datira v drugo vmesno obdobje. _NEWLINE_Starej\xc5\xa1a \xc5\xa1tudija J\xc3\xbcrgena von Beckeratha ume\xc5\xa1\xc4\x8da  D\xc5\xbeedankhre Montemsafa v Trinajsto dinastijo za Mentuhotepa VI. in pred Dedumoza I.'